Daréngdéng

**Daréngdéng**; *Wlingi laut* *(Cyperus malaccensis)*  nyaéta tutuwuhan anu asalna tina kulawargga *Cyperaceae*. Daréngdéng kaasup kana  jukut anu hirup di rawa, kasebut gulma; hama pepelakan sanajan kitu ieu jukut remen dimangpaatkeun pikeun bahan anyaman.. Ogé, *kumbu* (*kumbuh*) (Sum.); *rumput kuluwing* (Sulw.); jeung *geida* (Papua)

## Ciri mandiri
Tutuwuhan daréngdéng mangrupa terna (tangkalna hipu henteu mibanda kai) hirupna nahun, jangkung 60-175 cm, kalayan  pibeutieun;geragih hipu kelirna pias katutupan ku sisit badag buleud endog anu napel pageuh, siga mémbran, coklat poék; geragih jadi teuas ngajadi beuti; rimpang ekena kawas [[kai], coklat poék sareng seueur dahan. Tangkal buluan rapet, jeceng ka luhur, tengahna kawas *busa*;*spons*, wujudna nyegi tilu sikuna seuket utamana di palebah luhur, kulit tangkal semu ngahelob ka jero, lemes, garis tengah lk 12(-15) mm. Daun jarang; daun di bagéan handap tangkal anu  kembangan katempo kawas  palapah anu henteu miboga daun (lk. berupa seludang), kulawu semu hideung, di jerona sarupa *spons; busa*, daun pang luhurna mibanda palapah nepika 20 cm, sarta lambaran daun anu kacida pondok; daun pangluhurna mibanda palapah nepika satengah panjang tangkal; daun dina dahan steril ngawujud ngagurat, rubak 5-10(-18) mm, mencos ka tungtung, kasar di palebah luhur. Kembang di pucuk, majemuk, kawas payung, ilaharna leuwih rubak tibatan panjang, sakapeung katempo rékép pisan, nepi ka 10 × 15 cm; kalayan 2-4 daun pelindung anu ipis kawas daun, kalayan tungtung na méncos, tungtung *beralur*, kasar, jauh leuwih panjang tibatan *perbungaan*/cupat kembang, sisi luhurna héjo ngagurilap, sisi handap kulawu, 10-30 cm × 8-15 mm.

Kembang majemuk buleud endog rubak, kalayan gagangna lemes. *Spikelet* 6-12 siki, napel nurutkeun bulirna, saperti gurat, remen rada melengkung, ampir buleud *buluh*, 1-3 cm × 1¼-1¾ mm, eusina 16-20(-40) kuntum kembang. Buah ngawujud bulir semu juru tilu, lonyod purek, rada dempak di sisi *dorsal*, saeutik mucuk, coklat kolot nepika  hideung, 1¾-2 × ½ mm.

## Agihan jeung ékologi 
Daréngdéng  menyebar kalawan lega di wewengkon wétan; mimiti ti  Mesopotamia, India, nepi ka Cina kidul, Australia beulah kalér jeung Polinesia. Remen kapanggih di sakabéh wewengkon  Malesia; di Indonesia katempo di sakabéh kapuloan, kajaba Nusa Tenggara jeung Maluku.

Jukut ieu hirup dina  taneuh baseuh, utamana dina tempat anu aya cai anta atawa ka campuran cai laut. Minuhan  *kuala* anu jadi leutak, tempat anu aya leutakna, atawa di biwir basisir anu loba mibanda keusik; di dieu remen kapanggih hirup kalawan subur. Walingi laut remen katempo hirup disisi muara, atawa sawah-sawah anu ngarandapan caah jeung saat caina, daréngdéng ngawangun *vegetasi* rapet di sisi muara, di tukangeun basisir; ogé di sawah *pasang-surut*, anu mana ieu jukut bisa waé nimbulkeun gangguan/ gulma, sanaja kagolongkeun gulma *minor*;teusabaraha.

## Mangpaat
Tangkalna dipake pikeun nyieun samak murah jeung sabangsaning tali, aya ogé dijieun anyaman pikeun wawadahan, karinjang, sendal, jeung sajabana. Tangkal darengdeng diala mun geus kembangan. Saenggeus salah sahiji juruna dipiceun, tuluy waé dipoe dinu manceran panonpoe kurang leuwih kana tilu poe. Mun geus garing geuwat di jait tuluy ditunda barang sapeuting, Ieu tangkal-tangkal nugeus garing tuluy di leles maké awi sapotong  ngarah demprak tur rata. Kakara ieu bahan bisa dimangpaatkeun pikeun rupa-rupa karajinan gumantung pangabutuh, di daérah Batang samak tina bahan daréngdéng katelah  *tikar got*. Ngan waé ditempo tina kualitétna samak tina daréngdéng éléh alus tibatan samak tina purun danau. Tangkalna anu masih kénéh seger sok dimangpaatkeun pikeun tali di pasar-pasar tradisional di Jakarta.

File:Cyper malac 220213-102202 gembg.jpg
File:短葉茳芏 Cyperus malaccensis v brevifolius -香港嘉道理農場 Kadoorie Farm, Hong Kong- (9673694292).jpg
File:茳芏(鹹水草) Cyperus malaccensis -香港濕地公園 Hong Kong Wetland Park- (9219891923).jpg
File:Cyper malac 220213-110332 gembg.jpg
File:Cyper malac 220213-111900 gembg.jpg

## Dicutat tina 
## Tutumbu ka luar 
* Plantamor: Darendeng - *Cyperus malaccensis* Lam.
* Swewe: *Cyperus malaccensis* Lam. (foto-foto)
* South China BG: *Cyperus malaccensis* Lam.
* Tropical: *Cyperus malaccensis* Lam.
* Nova Sci.: On the Sedge *Cyperus malaccensis* ...